પેટ્રોલિયમ સચિવ કેડી ત્રિપાઠીએ કહ્યું કે, મંત્રાલયે ઉદ્યોગો પાસેથી મળેલા સૂચનોના આધાર પર ભલામણો વિચાર માટે મોકલી છે. જોકે, આ બાબતે વિગતવાર માહિતી આપવાનો ઈનકાર કર્યો છે. કેન્દ્ર સરકાર પેટ્રોલ પર પ્રતિલીટર 19.48 રૂપિયા તથા ડીઝલ પર પ્રતિલીટર 15.33 રૂપિયા એક્સાઈઝ ડ્યુટી વસૂલે છે. જ્યારે દિલ્હીમાં પેટ્રોલ પર વેટ 15.39 રૂપિયા અને ડીઝલ પર 9.32 રૂપિયા વસૂલે છે. મુખ્ય બે બ્રેંટ અને અમેરિકી વેસ્ટ ટેક્સાસ ઈન્ટરમીડિએટ ક્રુડ આજે વધારી અનુક્રમે 69.41 ડૉલર પ્રતિ બેરલ તથા 63.99 ડૉલર પ્રતિ બેરેલ પહોંચી ગયા છે.